Георги Попов (каратист)
Шихан Георги Попов е български каратист, VI дан карате шинкиокушинкай. Технически директор на „Федерация Българско Карате Шинкиокушинкай“ и старши треньор на българския национален отбор.

Един от първите български състезатели с успехи на международното татами. От 1996 г. е старши треньор на българския национален отбор. Най-успешният треньор в историята на българското карате. Негови възпитаници са 3–кратният световен и 20–кратен европейски шампион Шихан Валери Димитров, 5–кратният европейски шампион Димитър Попов и европейската шампионка сенсей Елена Башкехайова.

Шихан Попов е председател и старши инструктор на най-големия клуб по Карате-Киокушин в България, Армейски спортен карате клуб Тракия, Пловдив.

Външни препратки 
 Армейски спортен карате клуб Тракия – Пловдив

Български каратисти